b'\n_START_ARTICLE_\nLatvijci\n_START_PARAGRAPH_\nLatvijci, tudi Letonci, Leti ali Loti\xc5\xa1i, (latvijsko latvie\xc5\xa1i, litovsko le\xc5\xa3lizt) so baltski narod, ki \xc5\xbeivi na obmo\xc4\x8dju dana\xc5\xa1nje republike Latvije, neko\xc4\x8d dela nekdanje Sovjetske zveze. Pripadajo baltski skupini narodov, podobno kot Litovci. Njihov jezik je latvij\xc5\xa1\xc4\x8dina. Ob latvijski obali Baltskega morja nekaj sto prebivalcev uporablja tudi staro livon\xc5\xa1\xc4\x8dino. Latvijcev je okoli 1.643.000, v sami Latviji jih \xc5\xbeivi okoli 1.487.000.\n_START_SECTION_\nZgodovina\n_START_PARAGRAPH_\nLatvijci v\xc4\x8dasih sami sebe imenujejo s starim imenom Latvji, kar verjetno izvira iz besede latve, kar je bilo ime reke, ki naj bi tekla v vzhodni Latviji. Kasneje so, dana\xc5\xa1nje ozemlje Latvijcev poselila finska plemena Livonci in potem je narod besedo spremenil v Latvis, kar pomeni "\xc4\x8distilci gozda." Nem\xc5\xa1ki priseljenci v regiji so pri\xc4\x8deli prebivalce imenovati kot Lette, in njihovo ozemlje kot Livlend. Latinsko ime Livonia, se je postopoma pri\xc4\x8delo uporabljati za celotno obmo\xc4\x8dje dana\xc5\xa1nje Latvije. Danes so, Latvijci in Litovci edina pre\xc5\xbeivela naroda baltske skupine  Indo-evropske dru\xc5\xbeine narodov.\n_START_SECTION_\nKultura\n_START_PARAGRAPH_\nLatvijci delijo skupni jezik in imajo edinstveno kulturo s tradicijo, prazniki, obi\xc4\x8daji in umetnosti. Kultura in verske tradicije so nekoliko pod vplivom germanske, skandinavske in ruske tradicije. Latvijci imajo starodavno kulturo, saj arheolo\xc5\xa1ke najdbe segajo do tretjega tiso\xc4\x8dletja pred na\xc5\xa1im \xc5\xa1tetjem. Latvijci so ohranili precej\xc5\xa1njo povezavo in trgovino s svojimi sosedi, in  bli\xc5\xbenjimi etni\xc4\x8dnimi bratranci Ugro-Finci, s sodobnimi  Estonci in s \xc4\x8dasoma tudi s Finci. Prvi znaki \xc5\xbeivljenja \xc4\x8dloveka na ozemlju dana\xc5\xa1nje Latvije segajo arheolo\xc5\xa1ko do 9. tiso\xc4\x8dletja pred na\xc5\xa1im \xc5\xa1tetjem, ki ka\xc5\xbeejo, da so bili prvi naseljenci lovci, ki so se naselili takoj po koncu zadnje ledene dobe._NEWLINE_Kolonizatorji z juga so  hitro pri\xc5\xa1li, kar je pomenilo selitev lovcev proti severu, kjer se je  polarna ledena kapa \xc5\xa1e naprej talila, ali proti vzhodu, na ozemlje dana\xc5\xa1njih dr\xc5\xbeav Rusije, Belorusije in Ukrajine._NEWLINE_Starorimski zgodovinar Tacit omenja "Aestii" narode, za katere misli, da so prebivalci baltskih de\xc5\xbeel in kateri  so \xc5\xa1e mirni in gostoljubni ljudje. Latvijska ljudstva so \xc5\xbeivela relativno nemoteno do pape\xc5\xa1ke intervencije prek germanskega, Tevtonskiega vite\xc5\xa1kega reda in poskusa kolonizacije, ki se za\xc4\x8dne v prvi polovici 13. stoletja. Pape\xc5\xbeev odlok je dolo\xc4\x8dil Tevtonski vite\xc5\xa1ki red za \xc5\xa1irjenje "Gospodove besede" in evangelij kr\xc5\xa1\xc4\x8danstva v "neciviliziranih", "poganskih de\xc5\xbeelah." Poskus kristianizacije prebivalstva ni uspel, in Tevtonski vite\xc5\xa1ki red se je na koncu prerazporedil proti jugu, v regijo, ki je bila neko\xc4\x8d znana kot vzhodna Prusija._NEWLINE_Jugovzhodni predel (Latgale), zaradi  relativno velikega etni\xc4\x8dnega ruskega prebivalstva, je ohranil velik ruski vpliv.\n_START_SECTION_\nReligija\n_START_PARAGRAPH_\nVe\xc4\x8dina Latvijcev (okoli dve tretjini)  so pripadniki evangeli\xc4\x8danske luteranske cerkve, dobra \xc4\x8detrtina je Rimokatoli\xc4\x8danov, predvsem v vzhodnem delu Latvije. V manj\xc5\xa1em \xc5\xa1tevilu so Latvijci tudi pripadniki Latvijske Vzhodna pravoslavna cerkev|pravoslavne cerkve in drugih veroizpovedi.'